Internacia Esperanto-Muzeo en Zaozhuang

La internacia Esperanto-muzeo en la universitato de Zaozhuang () estas la plej granda muzeo pri Esperanto en Azio kun  ekspoziciaĵoj; kun ekspozicia surfaco de 680 kvadrataj metroj ĝi estas la plej granda Esperanto-muzeo en la mondo laŭ la disponebla spaco (por povi kompari: La Esperantomuzeo en Vieno disponas pri 80 kvadrataj metroj, okono de la nova ĉina muzeo). En la muzeo estas ses eksponejaj salonoj kaj plurmedia zono, malgranda aŭditorio kaj arkivejo. Ĝia celo estas protekti objektojn pri Esperanto-kulturo kaj memori pri la heredaĵo de ties civilizacio en Zaozhuang, Ĉinio. Eblas virtuale viziti la muzeonVirtuala vizito de la Esperanto-muzeo  en Zaozhuang.

 Historio 
La Zaozhuang-a Universitato de Ĉinio decidis prepari Internacian Esperanto-Muzeon en la universitato en decembro 2011. La Muzeo estas sistemota laŭ landoj internacie kaj ĉine laŭ provincoj. La motoro de la muzeo estas  S-ro Sun Ming-xiao.

La muzeo estis inaŭgurita la 16-an de novembro 2013; ĉeestis interalie Cao Shengqiang, estro de la universitato de Zaozhuang, kiu poste subskribis kontrakton kun Ĉina Esperanto-Ligo (ĈEL) pri kunlaboro en eldonado de libroj kaj plurmediaj produktaĵojLa Ĉina Esperanto-Muzeo inaŭguriĝis en Zaozhuang, Esperanto.china.org.org, 18-a novembro 2013 (konsultite la 14-an de marto 2019).. Pli ol 300 esperantistoj kaj gastoj kiel Lee Jung-kee (nome de la Korea Esperanto-Asocio) partoprenis en la malferma ceremonioSun Ming-xiao, Ĉina Esperanto-Muzeo malfermita en Zaozhuang, Libera Folio, 22-a de novembro 2013 (konsultite la 9-an de julio 2017)..

En novembro 2016 okaze de la Kongreso de KAEM en Ĉinio  okazis en la muzeo vizito de d-rino Ilona Koutny el Pollando, Poznano, kaj de Mireille Grosjean, prezidanto de ILEI, el Svislando.

 Referencoj 

 Vidu ankaŭ 
 Heredaĵo
 Esperantomuzeo kaj Kolekto por Planlingvoj
 Mundolingua, prilingva muzeo en Parizo (Francio)

 Eksteraj ligiloj 
 Oficiala retejo 
 Virtuala tridimensia rondirado  tra la muzeo. Alia versio kiu troviĝas en YouTube.
 Filmeto, 4:46 min. (socia reto Ipernity-grupo Zamenhof-Esperanto-Objektoj-ZEO'j)
 Alia versio de la filmeto, 2:27 min. 
 Fotaro pri vizito al la muzeo de Mireille Grossjean

Zaozhuang
Muzeo
Kategorio:Muzeoj en Ĉinio
Kategorio:Zaozhuang
Kategorio:Muzeoj fonditaj en 2010-2019
Kategorio:Organizaĵoj fonditaj en 2011